[pic] | KOMISIJA EVROPSKIH SKUPNOSTI |

Bruselj, 6.9.2005

SEK(2005) 1091 končno

POROČILO KOMISIJEEVROPSKEMU PARLAMENTU IN SVETU

o izdatkih Jamstvenega oddelka EKUJS Sistem zgodnjega opozarjanja št. 7/2005

KAZALO

1. UVOD 3

2. PRIPOMBE K IZVRšEVANJU PRORAčUNA ZA LETO 2005 3

3. SKLEPI 5

1. UVOD

Priloga I predstavlja dejansko izvrševanje proračuna za obdobje od 16. oktobra 2004 do 31. maja 2005 in ga primerja s profilom izdatkov, kakor ga določa indikator, ki je bil določen na podlagi določb Uredbe Sveta (ES) št. 2040/2000 z dne 26. septembra 2000 o proračunski disciplini[1].

2. PRIPOMBE K IZVRšEVANJU PRORAčUNA ZA LETO 2005

Sledi kratek komentar o večjih razlikah med dejanskim izvrševanjem in stopnjo izvrševanja, kakor jo prikazuje indikator za razna področja proračuna 2005 (opomba: v oklepajih je navedena trenutna stopnja previsoke (+) ali prenizke (–) porabe).

2.1. Monetarni dejavniki

Tečaj dolar/euro

Pri izdatkih, ki so nastali v zgoraj navedenem obdobju, je upoštevano gibanje tečaja dolar/euro. Pri večjem delu izvoznih nadomestil za kmetijske proizvode, predvsem za žitarice in sladkor, ter določenih notranjih pomočeh, kot je pomoč za bombaž, je gibanje tečaja euro/dolar vplivalo na izdatke.

Proračun, ki ga je sprejel proračunski organ, je temeljil na odobrenih proračunskih sredstvih, zahtevanih v PPP za leto 2005, ki je bil pripravljen na podlagi povprečnega razmerja tečaja 1 EUR = 1,25 USD. Treba je pripomniti, da je bilo v obdobju od 1. avgusta 2004 do 31. maja 2005 povprečno razmerje tečaja 1 EUR = 1,28 USD, kar je približno 2 % nad stopnjo tečaja, uporabljenega pri pripravi PPP za leto 2005.

2.2. Podrazdelek 1a – Tržni dejavniki

2.2.1. Tržni ukrepi za žitarice (+67,7 milijona EUR)

Stališče Komisije je podobno tistemu iz poročila prejšnjega meseca (Sistem zgodnjega opozarjanja št. 6/2005). Komisija še vedno pričakuje večjo previsoko porabo sredstev, namenjenih za ta sektor, zaradi povečane količine žitaric, ki gredo v javna skladišča po zelo obilni žetvi žita v letu 2004/2005.

2.2.2. Neposredna plačila za poljščine (+306,0 milijona EUR)

Kot je zapisano v poročilu o sistemu zgodnjega opozarjanja št. 6/2005, Komisija meni, da trenutna raven previsoke porabe proračunskih sredstev za ta sektor v primerjavi z ravnijo indikatorja ne odraža verjetnega rezultata na letni osnovi. Po anketi glede pričakovanih plačil držav članic, ki temeljijo na njihovih sporočilih ob upoštevanju parametrov, ki podpirajo izvrševanje tega programa, Komisija ocenjuje, da se bo previsoka poraba približno 200,0 milijona EUR v primerjavi z razpoložljivimi proračunskimi sredstvi uresničila do konca proračunskega leta.

2.2.3. Sladkor (–163,1 milijona EUR)

Trenutna prenizka poraba sredstev za ta sektor v primerjavi z ravnijo, ki jo nakazuje indikator, je nastala zaradi upočasnjevanja plačil izvoznih nadomestil v primerjavi s hitrostjo plačil v prejšnjih proračunskih letih. Posledice, ki jih imajo večje količine sladkorja v javnih skladiščih, kar je ob pisanju tega poročila približno 440 000 ton, se še ne odražajo na višini izdatkov za ta sektor. Skupni izdatki za ta sektor bodo odvisni od količin sladkorja, ki bo še vedno ostal v skladiščih do konca proračunskega leta.

2.2.4. Olivno olje (–6,1 milijona EUR)

Komisija je sprejela odločitev glede končnega zneska pomoči za proizvodnjo olivnega olja. Nastali izdatki bodo blizu višine sredstev, zadržanih v proračunu za leto 2005.

2.2.5. Tekstilne rastline (+97,3 milijona EUR)

Prav tako je za ta sektor Komisija sprejela odločitev glede končnega zneska pomoči za bombaž. Izdatki za bombaž bodo približno za 67,0 milijona EUR višji od zneska, predvidenega za ta ukrep v proračunu za leto 2005.

2.2.6. Neposredne pomoči horizontalne narave (+56,8 milijona EUR)

Kot je že bilo navedeno v poročilu o sistemu zgodnjega opozarjanja št. 6/2005 bo prišlo do večje porabe proračunskih sredstev za poenostavljeno shemo enotnega plačila na površino (SAPS), ki vključuje osem od desetih novih držav članic. Razlog za to večjo porabo izhaja zaradi vpliva dvojnega tečaja pri plačilu pomoči v nacionalni valuti s strani tistih držav članic, ki ne delijo skupne valute eura.

2.2.7. Mleko in mlečni proizvodi (–441,0 milijona EUR)

Komisija predvideva, da se bo prenizka poraba sredstev v tem sektorju, ki jo trenutno kaže indikator od meseca februarja, nadaljevala do konca tega proračunskega leta in da se bi njena trenutna raven lahko celo podvojila, če se bodo ugodni notranji in zunanji tržni pogoji nadaljevali. Ti pogoji so omogočili Komisiji, da zniža stopnje izvoznih nadomestil in pomoči za notranji trg za različne proizvode iz tega sektorja v primerjavi s stopnjami iz proračuna za leto 2005, kar se odraža v prej omenjeni prenizki porabi sredstev.

2.2.8. Goveje in telečje meso (+340,3 milijona EUR)

Komisija se strinja z previsoko porabo, ki jo indikator začenja kazati v tem sektorju, in meni, da se bo nadaljevala do konca proračunskega leta, če države članice plačajo vse živalske premije za leto 2004, kot kažejo razpoložljivi podatki.

2.2.9. Potrditev obračuna (–500,0 milijona EUR)

Kot kaže poročilo o sistemu zgodnjega opozarjanja št. 6/2005 se povečanje izterjanih zneskov od držav članic, približno za –170,0 milijona EUR, pričakuje do konca proračunskega leta zaradi postopka o potrditvi skladnosti obračuna.

2.3. Podrazdelek 1b – Razvoj podeželja (+71,9 milijona EUR)

Proračunska sredstva za razvoj podeželja (EU-15) in za prehodni instrument za nove države članice so bila za ta podrazdelek določena na zgornji meji.

Aprila 2005 so bila vsa proračunska sredstva za prevzem obveznosti narejena za prehodni instrument, ki se izvaja na podlagi diferenciranih sredstev. Istočasno so bila plačila za 920,3 milijona EUR vzeta iz zadržanih sredstev za plačila v znesku 1 369,4 milijona EUR.

Tako trenutna previsoka poraba vključuje odobrena proračunska sredstva za prevzem obveznosti Jamstvenega oddelka EKUJS za razvoj podeželja. Ker so ta sredstva že določena na zgornji meji, je trenutna previsoka poraba sredstev za ta podrazdelek začasna in do previsoke porabe sredstev ne sme priti do konca proračunskega leta.

3. SKLEPI

Poraba proračunskih sredstev držav članic od 16. oktobra 2004 do 31. maja 2005 je za podrazdelek 1a znašala 36 774,1 milijona EUR, tj. 85,8 % razpoložljivih proračunskih sredstev. Večja poraba proračunskih sredstev za to obdobje je v primerjavi z indikatorjem znašala približno 261,4 milijona EUR. To gre v prvi vrsti pripisati sektorju rastlinskih proizvodov, medtem ko je sektor živalskih proizvodov pokazal premajhno porabo proračunskih sredstev. Trenutno Komisija meni, da se bodo gibanja, kot jih kažejo indikatorji, tako za sektor rastlinskih proizvodov (previsoka poraba sredstev) kot za sektor živalskih proizvodov (prenizka poraba sredstev) še naprej nadaljevala do konca proračunskega leta.

Poraba proračunskih sredstev držav članic od 16. oktobra 2004 do 31. maja 2005 je za podrazdelek 1b znašala 3 506,4 milijona EUR, tj. 51,3 % razpoložljivih proračunskih sredstev. Trenutno Komisija pričakuje, da bodo proračunska sredstva za ta sektor izvršena, kot je bilo predvideno v proračunu za leto 2005.

P R I L O G A

PRORA*UNSKO LETO 2005

JAMSTVENI ODDELEK EKUJS ZAČASNA PORABA PRORAČUNSKIH SREDSTEV

Izdatki držav članic od 16/10/04 do 31/05/2005, ki bremenijo Evropsko unijo julija 2005

[pic]

[1] UL L 244, 29.9.2000, str. 27.